Sibiu

Sibiu (en almand Hermannstadt, e hongrwès Nagy-Szeben) est ene veye del Roumaneye, mwaise-veye do distrik di minme no, el redjon del Transilvaneye. E 1992 elle a-st ene populåcion di 169.696 dimorants (3% d' almands) Ele fourit fondêye å 13inme sieke pa des colons almands. Elle a lontins stî l' pus grande veye almande del Transilvaneye. Istwere Li veye est citêye dins des papîs pol prumî côp e 1191, dizo l' no di Cibiniensem. Li veye a stî basteye, nén lon del plaece wice k' i gn aveut l' viye veye rominne di Caedonia, pa des colons sacsons del Transilvaneye (lomés saşi -- prononcîz sachi -- e roumin). E 1241 li veye fourit distrûte pås tatårs. E 14inme sieke, elle aveut ddja divnou èn impôrtant cinte di comiece, eyet e 1376 on documint dit k' i gn aveut 19 guildes d' årtizans. Ele divna li pus impôrtante des veyes almandes del Transilvaneye eyet li plaece di l' Academia Saxorum, li Pårlumint Almand di Transilvaneye. E 17inme sieke elle esteut l' veye li pus å Levant a esse co veyowe come fjhant pårteye del civilizåjhon Coûtchantrece (ou pus egzactumint, li pus levantrece veye a-z esse co dins les voyes poståles uropeyinnes). Sibiutîs cnoxhous Hermann Oberth Difoûtrinne hårdêye Sibiu, capitale Européenne de la Culture, 2007 (e frances) Waibe del veye (e roumin)